text: Personbil kørte op i traktor
  05 november 2013 kl. 05.54
  Fire personer blev behandlet på skadestuen efter mødet med en traktor mandag aften på Aabenraavej i Kruså.
  De fire sad i en personbil, der kørte op i en traktor læsset med pyntegrønt.
  Redningsfolk fra både Tyskland og Danmark blev sendt til ulykkesstedet.
  Føreren af personbilen blev klemt fast i bilen og måtte skæres fri.
  Syd- og Sønderjyllands Politi oplyser, at ingen blev alvorligt skadet.
  Derimod skete der omfattende materiel skade.
  